SpaceX Dragon pulang ke Bumi bersama eksperimen, sampel ISS
WASHINGTON: Kapal angkasa kargo SpaceX Dragon meninggalkan Stesen Angkasa lepas Antarabangsa (ISS) pada Khamis untuk pulang ke Bumi bersama hasil eksperimen dan sampel NASA sejak enam tahun lalu. Menurut United Press International (UPI), kapal angkasa itu meninggalkan modul Harmony ISS pada 12.30 tengah hari EDT dan bersedia untuk melakukan pendaratan di luar pantai Florida dengan bantuan payung terjun pada kira-kira 10.30 pagi tadi.  Kapal angkasa itu membawa lebih daripada 3,600 paun (1,633 kg) peralatan, bekalan dan eksperimen saintifik, beberapa daripadanya telah berada di stesen angkasa itu selama hampir enam tahun dan ujian terakhir dalam orbit mereka selesai awal tahun ini. Antara eksperimen yang dibawa balik ke Bumi adalah “GRIP Dexterous Manipulation in Microgravity Chair” Agensi Angkasa Eropah, yang mengkaji bagaimana mikrograviti mempengaruhi manipulasi objek oleh angkasawan. Dragon juga akan membawa pulang hasil Percubaan Rujukan Graviti untuk Prestasi Sensimotor: Mencapai dan Menggenggam (GRASP), yang mengkaji kesan graviti mikro pada sistem saraf manusia, lapor UPI. Selain hasil eksperimen, Dragon juga akan membawa sampel daripada kajian “Antibodi Monoclonal, Myotones dan BioNutriets-2”, kembali ke Bumi. Dragon dilancarkan dari Pusat Angkasa Kennedy pada 5 Jun selepas beberapa siri kelewatan, tiba di ISS pada 6 Jun dengan lebih daripada 7,000 paun (3,175 kg) peralatan dan eksperimen, termasuk dua International Space Station Roll-Out Solar Arrays. – Bernama – UPI 
See author's posts
